Periòde d'Obeïd

Lo periòde d'Obeïd es una epòca protoistorica de Mesopotamia Anciana situada aperaquí entre 6500 e 3750 avC. Son site principau es Eridu amb 19 nivèus d'ocupacion. Aqueu periòde es devesit en cinc epòcas pus pichonas :
 Obeïd 0.
 Obeïd 1 onte la cultura d'Obeïd foguèt presenta en Bassa Mesopotamia a l'entorn d'Eridu. Foguèt similara a la cultura de Samarra mai presentèt ja de diferéncias.
 Obeïd 2 onte la cultura d'Obeïd se desvolopèt e se mesclèt ai culturas de Samarra e de Tell Halaf.
 Obeïd 3 quand la cultura d'Obeïd se desvolopèt egalament en Mesopotamia Auta e sus lei ribas de la Mar Mediterranèa. Lei vilatges èran pas encara de vilas mai lor talha e lor organizacion venguèron pus importantas. Aquela epòca foguèt tanben marcada per l'aparicion dei premiers cementèris.
 Obeïd 4 onte lei premiers temples son fachs a Eridu e belèu Uruk. De mai, l'agricultura aigada permetèt una aumentacion dei concentracions umanas.

 Liames intèrnes 

 Mesopotamia.
 Periòde d'Uruk.

 Bibliografia 

 (en) Robert A. Carter e Graham Philip, Beyond the Ubaid : Transformation and Integration in the Late Prehistoric Societies of the Middle East, Chicago, The Oriental Institute of the University of Chicago, 2010.

 Nòtas e referéncias